
Kakav status u islamu ima pošćenje u mjesecu šabanu?


* 
* 
* 
* 
* 
* 
* 

 
Kakav status u islamu ima pošćenje u mjesecu šabanu?

Sunnet je postiti što više dana tokom mjeseca šabana. Evo šta je s tim u vezi izjavila majka pravovjernih Aiša, radijallahu anha: “Nije mi poznato da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, postio u bilo kojem mjesecu onoliko koliko je postio u šabanu” (el-Buhari, 1969). Islamski autoriteti vele da ***[post](https://pitajucene.com/search/post/questions/ "Pretraži pitanja o postu")*** u mjesecu šabanu u odnosu na ***[ramazan](https://pitajucene.com/search/ramaza/questions/ "Pretraži pitanja o ramazanu")*** ima status potvrđenih sunneta u odnosu na propisane namaze. U skladu s tim, treba postiti u mjesecu šabanu, i to je svojevrsna uvertira u post mjeseca ***[ramazana](https://pitajucene.com/search/ramaza/questions/ "Pretraži pitanja o ramazanu")***, kao što treba postiti šest dana mjeseca ševala, pa to, kako rekosmo, ima status potvrđenih sunneta prije i poslije namaza. Post u mjesecu šabanu sadrži još jednu korist, a to je pripremanje za podnošenje napora koji se pojavljuje uslijed posta mjeseca ramazana. Onaj ko često posti u mjesecu šabanu, taj neće osjetiti veliki napor prilikom posta u mjesecu ramazanu.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


preuzeto sa stranice <http://www.minber.ba>


